Wangari Maathai

Wangari Muta Maathai (jdb. 1 nîsan 1940 li Nyeri, Kenya - m. 25 îlon 2011 li Nairobî, Kenya) zanyareke kenyayî bû. Ji sala 2002an û vir de berdevka wezîrê karê xwezaparêziyê bû.

Wê ji ber xebatên xwe yên bo aştiyê, di sala 2004an de Xelata Nobel a Aştiyê wergirtiye. Ew yekemîn jin a ji parzemîna Afrîkayê bû ku Nobel digirt.

Li Nairobî û Ewropayê zankoyê bi dawî kiriye û bûye veterîner (bijîşka ajalan). Gelek projektan bo pêşîgirtina erozyonê, bidawîkirina polîgamiyê, damezrandina dibistanan û hwd afirandine û pêşengiya wan kiriye. Li Kenya û seranser Afrîkayê wekî sîmboleka tevgera jinan hatiye naskirin.

Wangari Maathai di 25ê îlona 2011an de ji ber kanserê di temenê 71ê de li Nairobiyê paytexta Kenyayê jiyana xwe ji dest da.

 Çavkanî 

Kategorî:Jidayikbûn 1940
Kategorî:Jinên kenyayî
Kategorî:Mirin 2011
Kategorî:Xelatgirên Nobela Aştiyê
Kategorî:Zanyarên kenyayî